open-index/open-wikipedia-markdown huggingface dataset:
Midnight Oil

**Midnight Oil** bola austrálska rocková skupina, ktorá vznikla v roku 1972 pod názvom *Farm*. Jej pôvodnými členmi boli Rob Hirst, Andrew James, Jim Moginie, Peter Garrett a Martin Rotsey. Svoj názov na *Midnight Oil* si zmenili v roku 1976. Skupina počas svojej existencie vydala jedenásť štúdiových albumov a vyprodukovala štyri single, ktoré sa dostali do prvej desiatky v Austrálii: „Power and the Passion“, „The Dead Heart“, „Beds Are Burning“ a „Blue Sky Mine“. Skupina počas svojho pôsobenia získala jedenásť cien ARIA Music Awards a v roku 2006 ju uviedli do Siene slávy ARIA.

Ich album *[[Diesel and Dust]]* bol roku 2010 zaradený na 1. miesto v zozname "100 najlepších austrálskych albumov".

Po tom, ako sa spevák Peter Garrett rozhodol venovať svojej politickej kariére, sa Midnight Oil v roku 2002 rozpadli. Ku krátkodobému obnoveniu činnosti skupiny došlo v rokoch 2005 a 2009 pri príležitosti benefičných vystúpení.

## Členovia

;Bývalí
*Peter Garrett – hlavný spev, harmonika (1976–2002, 2005, 2009)
*Rob Hirst – bicie, vokály (1976–2002, 2005, 2009)
*Jim Moginie – sólové gitary, klávesy (1976–2002, 2005, 2009)
*Andrew James – basová gitara (1976–1980)
*Martin Rotsey – sólové gitary (1977–2002, 2005, 2009)
*Peter Gifford – basová gitara, spev (1980–1987)
*Bones Hillman –  basová gitara, spev (1987–2002, 2005, 2009)

;Ďalší personál
*Gary Morris – manažér (1976–2002)

;Koncertný personál
*Charlie MacMahon – didgeridoo (1984, 1986)
*Gladdie Reed – trombón (1985–90)
*Chris Abrahams – klávesy (1993–94, 2000)

## Diskografia

### LP

;Štúdiové:
* *[[Midnight Oil (album)|Midnight Oil]]* (1978)
* *[[Head Injuries]]* (1979)
* *[[Place Without a Postcard]]* (1981)
* *[[10, 9, 8, 7, 6, 5, 4, 3, 2, 1]]* (1982)
* *[[Red Sails in the Sunset]]* (1984)
* *[[Diesel and Dust]]* (1987)
* *[[Blue Sky Mining]]* (1990)
* *[[Earth and Sun and Moon]]* (1993)
* *[[Breathe (album)|Breathe]]* (1996)
* *[[Redneck Wonderland]]* (1998)
* *[[Capricornia]]* (200ľ)
* *[[The Makarrata Project]]* (2020)
* *[[Resist]]* (2022)

;Koncertné:
* *[[Scream in Blue: Live]]* (1992)
* *[[The Real Thing (Midnight Oil)|The Real Thing]]* (2000)
* *[[Best of Both Worlds]]* (2004)

;Výberové:
* *[[The Green Disc]]* (1990) 
* *[[20,000 Watt R. S. L.: Collection]]* (1997)
* *[[The Best of the B-sides]]* (1997)
* *[[Flat Chat]]* (2006)
* *[[Essential Oils]]* (2012)

### EP
* *[[Bird Noises]]* (1980)
* *[[Species Deceases]]* (1985)

## Referencie

## Externé odkazy
* Oficiálna webstránka
* [ Midnight Oil] na Allmusic
* Midnight Oil na Discogs

## Zdroj

Kategória:Austrálske rockové hudobné skupiny
Kategória:Hudobné skupiny z 1976
Kategória:Hudobné skupiny ukončené v roku 2002
Kategória:Austrálske alternatívnorockové hudobné skupiny
Kategória:New wave hudobné skupiny
Kategória:Collegerockové hudobné skupiny
Kategória:Držitelia ceny ARIA Award
Dance with Somebody

„**Dance with Sombody**“ je skladba alternatívnej rockovej skupiny Mando Diao a prvý singel z ich albumu *[[Give Me Fire!]]*. Časť skladby bola použitá v dvanástej sérii *[[Dancing with the Stars]]*.

## Pozície v rebríčkoch

## Referencie

## Externé odkazy
* Dance with Somebody na YouTube

Kategória:Single z 2009
Kategória:Piesne skupiny Mando Diao
Južno-Sachalinsk

**Južno-Sachalinsk** (, ) je administratívne centrum a najväčšie mesto Sachalinskej oblasti v Ďalekovýchodnom federálnom okruhu. Nachádza sa na juhu ostrova Sachalin/Karafuto na rieke Susuja.

Počas obdobia japonskej nadvlády sa mesto nachádzalo v okrese Tojohara v prefektúre Tojohara (豐原支廳), provincia Karafuto.

Mesto sa nachádza 42 km južne od Korsakova/Ótomari (大泊町).

## História
Južno-Sachalinsk bol založený v roku 1882 ako dedina **Vladimirovka**. Po rusko-japonskej vojne sa v roku 1905 južná časť ostrova dostala pod kontrolu Japonska, a tak bola Vladimirovka premenovaná na **Tojohara** () a stala sa centrom prefektúry Karafuto. Na konci 2. svetovej vojny bol južný Sachalin obsadený Červenou armádou, a Tojohara bola premenovaná na **Južno-Sachalinsk** a ten bol 18. apríla 1947 povýšený na administratívne centrum Sachalinskej oblasti.

## Poloha
Mesto sa nachádza vo vnútrozemí ostrova na Susujskej doline, obklopenej zo západu aj východu horami. Je vzdialené asi 25 km vzdušnou čiarou cez Tonino-Anivské hory od Ochotského mora na západe a je v približne rovnakej vzdialenosti od Anivského zálivu na juhu.
V doline vytvorenej riekou Susuja sú vhodné podmienky na pestovanie úžitkových plodín, pretože je veľmi vodnatá.

## Doprava
Mesto je prepojené s ostatnými priemyselnými centrami a mestami úzkorozchodnou železnicou vybudovanou Japoncami s rozchodom koľajníc 1067 mm, ktorý sa však v súčasnosti mení na ruský rozchod 1520 mm a asfaltovými cestami.

Na juh od mesta, v Chomutove, sa nachádza medzinárodné letisko.

V meste funguje mestská hromadná doprava a medzimestská autobusová doprava do miest, kde nie je železnica.

## Referencie

* 

Kategória:Mestá v Rusku
Kategória:Sachalinská oblasť
Kategória:Sachalin
Anaxilaos

**Anaxilaos** môže byť:
* starogrécky filozof pytagoreizmu z Larissy v prvom storočí pred Kr., pozri Anaxilaos (filozof)
* spartský kráľ z rodu Eurypontovcov v siedmom storočí pred Kr., pozri Anaxilaos (kráľ Sparty)
* starogrécky tyran mesta Rhegion na začiatku piateho storočia pred Kr., pozri Anaxilaos (Rhegion)
* starogrécky politik mesta Byzantion na konci piateho storočia pred Kr., pozri Anaxilaos (Byzantion)
Sorry for Party Rocking

***Sorry for Party Rocking*** je druhý štúdiový album americkej electro-hopovej skupiny LMFAO, ktorý bol fyzicky vydaný 21. júna 2011 a digitálne cez Interscope Records. Prvý vydaný singel z albumu „Party Rock Anthem“ je najúspešnejším singlom ich tvorby a umiestnil sa v rebríčkoch ôsmich krajín na prvých miestach. Druhý singel „Champagne Showers“ bol vydaný 27. mája 2011.

## Zoznam skladieb

## Externé odkazy
* LMFAO sociálna stránka Party Rock People
* LMFAO blog

Kategória:Hudobné albumy z 2011
Kategória:Albumy skupiny LMFAO
Pneumatické kladivo

náhľad|Pneumatické kladivo
náhľad|Rozbíjanie cesty veľkým pneumatickým kladivom
**Pneumatické kladivo**, ľudovo nazývané **zbíjačka**, patrí medzi mechanické strojné kladivá. Ide spravidla o ručné náradie, určené na vŕtanie otvorov do betónu, železobetónu či kameňa. Ďalej slúži na rozbíjanie a mechanické rozrušovanie pevných predmetov a tuhých telies vyrobených z betónu, asfaltu, kovov a pod. V stavebníctve slúži na demolície muriva či likvidáciu asfaltových kobercov (napr. na chodníkoch a na cestách), používa sa bežne na narušovanie hornín v baniach a lomoch, hodí sa veľmi dobre aj na oklepávanie odliatkov a výpalkov v ťažkom resp. hutníckom priemysle. 

## Veľké pneumatické kladivá
Veľké pneumatické kladivá bývajú takmer vždy poháňaná stlačeným vzduchom z externého kompresora (v priemysle a v baníctve sa pri centrálnom rozvode vzduchu môže ísť o veľmi vzdialený kompresor poháňaný asynchrónnym elektromotorom, v stavebníctve sa obvykle používa pojazdný kompresor najčastejšie poháňaný vznetovým spaľovacím motorom). Zbíjačky sa používajú najmä v stavebníctve, tu najmä k demoláciám stavieb, v baníctve ďalej k ťažbe nerastov, tiež v ťažkom priemysle – najčastejšie v hutníctve a ďalších horúcich prevádzkach. Aj veľké pneumatické kladivá môžu byť poháňané vlastným motorom, v prevažnej väčšine ide o pneumatické kladivá poháňané malým benzínovým spaľovacím motorom (dvojtaktný zážihový motor). Takéto zariadenie býva nielen mimoriadne ťažké, ale môže byť aj veľmi hlučné, značne vibruje, práca s ním býva veľmi namáhavá a ťažká. Veľmi nezdravé sú aj spaliny pochádzajúce od motora, ktoré pracovníkovi dymia doslova pod nos. Špeciálne typy týchto kladív sa občas používajú v pozemnom staviteľstve – napríklad na spevňovanie povrchu chodníkov (udusávánie hliny a piesku a pod). Tak ako je tomu aj pri malých pneumatických kladivách, i v tomto prípade musí ísť o pohon pracovného nástroja stlačeným vzduchom (prípadne i tlakom plynu z vlastných motorových spalín vedených od poháňacieho spaľovacieho motora stroja).

## Iné projekty

## Zdroj

Kategória:Stavebné stroje
Kategória:Ručné náradie
Opglabbeek

**Opglabbeek** je belgická obec vo Flámskom regióne v provincii Limbursko. 

## Obyvateľstvo
Obec má približne 10&nbsp;053 obyvateľov (2010).

## Referencie

## Iné projekty

## Externé odkazy
* Oficiálne stránky obcí

Kategória:Obce v belgickej provincii Limbursko
Aiseau-Presles

**Aiseau-Presles** je belgická obec vo Valónskom regióne v provincii Hennegavsko. 

## Obyvateľstvo
Obec má približne 10&nbsp;679 obyvateľov (2010).

## Časti obce
Od 1. januára 1977 obec Aiseau-Presles pozostáva z týchto častí (bývalých obcí):

*Aiseau
*Pont-de-Loup
*Presles
*Roselies

## Referencie


## Iné projekty

## Externé odkazy
* Oficiálne stránky mesta

Kategória:Obce v provincii Hennegavsko
Belo Horizonte

**Belo Horizonte** je tretia najväčšia metropolitná oblasť a piate najväčšie mesto v Brazílii (väčšie sú len mestá São Paulo, Rio de Janeiro, Salvador a Fortaleza). Mesto je hlavným mestom štátu Minas Gerais, ktorý sa nachádza v juhovýchodnej časti krajiny. Belo Horizonte je so svojimi takmer 2,4 miliónmi obyvateľov, resp. 5 miliónmi v celej metropolitnej oblasti, ekonomickým a kultúrnym centrom regiónu.

## Iné projekty

## Zdroj
* 


Kategória:Mestá v Brazílii
Anaxilaos (kráľ Sparty)

**Anaxilaos** alebo **Anaxilas** () bol kráľom Sparty (pravdepodobne mýtickým) približne od roku 645 pred Kr. do roku 625 pred Kr. Pochádzal z kráľovského rodu Eurypontovcov.

Najstarší známy záznam od historika Herodota v knihe *História*, Anaxilaa uvádza ako jedenásteho kráľa Sparty rodu Eurypontovcov od jej legendárneho zakladateľa Prokla.
Z tohto textu sa tiež dozvedáme, že jeho otcom a predchodcom na tróne bol Archidamos I. a následníkom syn Leótychidas I.  Iné informácie týkajúce sa kráľa Anaxilaa nám Herodotos nepodáva.

To, či bol Anaxilaos skutočne panovníkom Sparty nevieme, lebo je známy aj zoznam kráľov Sparty rodu Eurypontovcov od Pausania, ktorý sa s Herodotovým celkom nezhoduje a kráľ Anaxilaos v ňom nefiguruje.

*Rozdiel v menoslove kráľov Sparty rodu Eurypontovcov, zaznamenaný od kráľa Theopompa, v zoznamoch Herodota a Pausania:*

Ako sa antickí historici v zoznamoch kráľov rodu Eurypontovcov (v zozname rodu Agiovcov sa zhodujú) nezhodli, tak aj súčasní nie sú na tom odlišne. Chýbajúci historický materiál z tohto obdobia dejín kráľov Sparty, pre následné kusé rukopisné záznamy antických autorov napísané až po dlhšom časovom odstupe a navyše plné rozporov, nám asi neumožnia poodhaliť históriu tejto dávnej minulosti Sparty.
## Zdroje
* Herodotos, *História*, VIII, 131.
* Pausanias, *Periégésis tés Hellados*, 3,7,57;
* Jona Lendering, *Eurypontids and Agiads*, http://www.livius.org/so-st/sparta/agiads_and_eurypontids.html 
* Paul Cartledge, *Sparta and Lakonia: a regional history, 1300-362 BC*, http://books.google.sk/books?id=RHRe2MMA5fMC&pg=PA296&dq=Zeuxidamos+Anaxidamos&hl=sk&ei=aPABTo_YGcrasgbdveCkDQ&sa=X&oi=book_result&ct=result&resnum=1&ved=0CCoQ6AEwAA#v=onepage&q=Zeuxidamos%20Anaxidamos&f=false

Kategória:Vládcovia Sparty
Python (rod)

**Python** je rod nejedovatých hadov, ktorí obývajú Afriku, Áziu a Austráliu. Dnes poznáme 17 druhov patriacich do tohto rodu.

## Druhy a poddruhy
**[[Python anchietae]]*: Dorastá do dĺžky 1 až 2 m; vyskytuje sa v Angole a Namíbii.
**[[Python regius]]* (Pytón kráľovský): Dorastá do dĺžky 1 až 2 m; vyskytuje sa v západnej a strednej Afrike.
**[[Python sebae]]* (Pytón písmenkový): Dorastá do dĺžky 2,7 až 4,6 m (najdlhší mal niečo cez 5 m); vyskytuje sa v západnej, strednej a východnej Afrike.
**[[Python natalensis]]*: Dorastá do dĺžky 2,8 až 4 m (najdlhší mal niečo cez 5 m);  vyskytuje sa v južnej Afrike (Port Natal).
**[[Python curtus]]*: Dorastá do dĺžky 1 až 2 m; vyskytuje sa na južnej časti Sumatry.
**[[Python breitensteini]]*: Dorastá do dĺžky 1 až 2 m; vyskytuje sa na Borneu.
**[[Python brongersmai]]*: Dorastá do dĺžky 1 až 2 m (najdlhší mal niečo cez 2,6 m); vyskytuje sa v juhovýchodnej Ázii.
**[[Python molurus]]*:(Pytón tigrovitý): Dorastá do dĺžky 2 až 4 m (najdlhší mal niečo cez 5 m); vyskytuje sa vo viacerých častiach južnej a juhovýchodnej Ázie.
**[[Python bivittatus]]*: Dorastá do dĺžky priemerne 3.7 m, ale môže dorásť až do 5.8 m; vyskytuje sa v južnej a juhovýchodnej Ázii.

## Zaujímavosti
Z kože pytóna sa vyrába Erhu, populárny čínsky hudobný nástroj.

## Iné projekty

## Zdroje

Kategória:Pytónovité
Zlatý glóbus za najlepší mužský herecký výkon vo vedľajšej úlohe v seriáli, miniseriáli alebo televíznom filme

**Zlatý glóbus za najlepší mužský herecký výkon vo vedľajšej úlohe v seriáli, miniseriáli alebo televíznom filme** udeľuje Hollywoodska asociácia zahraničných novinárov (*HFPA*) na ceremónii Zlatých glóbusov od roku 1971.

náhľad|Držiteľ troch Glóbusov Edward Asner
Tri ceny za vedľajšiu úlohu získal herec Ed Asner. Herec Jeremy Piven bol nominovaný šesťkrát za sebou, vždy za seriál *[[Entourage]]*. Cenu získal raz. To isté, ale bez výhry, sa podarilo aj Seanovi P. Hayesovi z komediálneho seriálu *[[Will a Grace]]*.

## Víťazi a nominovaní
### 19701980

### 19811990

Herec Rob Lowe bol nominovaný za epizódu *Thursday's Child*. Herec Derek Jacobi bol nominovaný za epizódu *The Tenth Man*.

### 19912000

### 20012010

### 20112020

## Poznámky
Cena sa udeľuje na začiatku roku a predstavuje úspech za počiny predošlého kalendárneho roku. Zoznam obsahuje hercov, ktorí cenu vyhrali (zvýraznení sú **tučne** a na prvom mieste), a taktiež tých, ktorí boli na ňu nominovaní. Ďalej sú uvedené postavy, ktoré stvárnili a filmy/seriáli/miniseriáli, za ktoré boli ocenení/nominovaní. Ak má film/seriál/miniseriál distribučný názov, je uvedený pod ním.

## Referencie

## Externé odkazy
* Česko-Slovenská filmová databáza
* Best performance by an actor in a supporting role in a series, mini-series or motion picture made for television  
* The Internet Movie Database 

Kategória:Zlatý glóbus
Kranjska Gora

**Kranjska Gora** (nemecky *Kronau*, taliansky *Monte Cragnisca/Cragnisca Gora*) je samosprávne mesto a okres na rieke Sava Dolinka v regióne Horné Kraňsko v severozápadnom Slovinsku, v blízkosti rakúskych a talianskych hraníc.

Kranjska Gora je známa pre zimné športy a nachádza sa v Júlskych Alpách. Mesto každoročne usporadúva Svetový pohár v alpskom lyžovaní v disciplínach slalom a obrovský slalom.

## Partnerské mestá
* Waasmunster, Belgicko
* Santa Marinella, Taliansko

## Iné projekty

## Externé odkazy
*Oficiálna webstránka

Kategória:Mestá v Slovinsku
TV Globo

**TV Globo** (predtým **Rede Globo**) je brazílska televízna stanica, ktorú vlastní mediálny konglomerát Grupo Globo. Založil ju 26. apríla 1965 majiteľ médií Roberto Marinho (1904-2003). Sídlo stanice je v Rio de Janeiro.

TV Globo je najväčšia komerčná televízna stanica na svete a druhá najväčšia televízna stanica na svete za ABC a najväčšími producentmi telenoviel.

## Televízne programy
* *Jornal Nacional*
* *Jornal da Globo*
* *Bom Dia Brasil*
* *Big Brother Brasil*
* *Fantástico*
* *Globo Repórter*
* *Malhação*

### Telenovely
* *[[Kráľ dobytka]]*
* *[[Tiene hriechu]]*

## Logá

Súbor:Globo logo 1965.svg|V rokoch 19651966
Súbor:Globo logo 1966.svg|V rokoch 19661969
Súbor:Globo Logo 1974.svg|V rokoch 19691976
Súbor:Rede Globo logo (1976).svg|V rokoch 19762008
Súbor:Rede Globo logo.svg|V roku 2008
Súbor:Rede Globo 2013 (Alt).svg|V roku 2013
Súbor:TV Globo 2021.svg|V roku 2021


## Referencie

## Iné projekty

## Externé odkazy
* Oficiálna stránka Rede Globo

Kategória:Televízne stanice v Brazílii
Biomarker

**Biomarker** alebo **biologický marker**, je vo všeobecnosti látka používaná ako indikátor biologického stavu. Je charakteristikou, ktorá je objektívne merateľná a ktorú je možné vyhodnotiť ako indikátor normálnych biologických procesov, patogénnych procesov, alebo farmakologických reakcií na terapeutický zákrok. Používa sa v mnohých vedných odboroch.

## Medicína
V medicíne biomarker môže byť detegovateľná látka, ktorá sa zavádza do organizmu ako prostriedok na vyšetrenie funkčnosti orgánov alebo iných aspektov zdravotného stavu. Napríklad, chlorid rubidný sa používa ako rádioaktívny izotop na vyhodnotenie prekrvenia srdcového svalu. Medicínskym biomarkerom môže byť tiež látka, detekcia ktorej indikuje určitý chorobný stav, napríklad, prítomnosť protilátok môže poukazovať na infekciu. V užšom význame slova biomarker indikuje zmenu prejavu, množstva alebo stavu proteínu, ktoré korelujú s rizikom alebo postupom ochorenia, alebo citlivosťou ochorenia na liečbu.

Biochemické markery sú často používané v klinickom výskume, kde sú detegované z telesných tekutín, ktoré sú ľahko dostupné pre počiatočnú fázu skúmania. Užitočný spôsob ako nájsť genetické príčiny ochorení, napr. schizofrénie, je použitie špeciálneho druhu biomarkerov, tzv. endofenotypov.

#### Kategórie na základe ich aplikácie

* biomarkery na identifikáciu rizika vzniku ochorenia,
* skríning biomarkerov v počiatočných štádiách ochorenia, 
* diagnostické biomarkery na rozpoznanie zjavného ochorenia,
* analýza biomarkerov na kategorizáciu závažnosti ochorenia,
* prognostické biomarkery na predpovedanie budúceho priebehu ochorenia vrátane recidívy, odpovede na liečbu a monitorovania účinnosti terapie.

## Referencie


Kategória:Farmácia
Kategória:Biologická terminológia
Kirkenes

**Kirkenes** (severosámsky *Girkonjárga*, fínsky *Kirkkoniemi*) je administratívne mesto okresu Sør Varanger v kraji Finnmark v severovýchodnom Nórsku. Mesto má 3 440 obyvateľov (2011), a spolu s okolitými obcami Hesseng a Bjørnevatn celkove 7 209 obyvateľov. Mesto má vnútroštátne letisko a železničnú stanicu.

V meste sa nachádza športový klub Kirkenes IF, ktorý sa venuje futbalu, hádzanej a orientačnému behu.

## Geografia a klíma
Kirkenes sa nachádza v extrémnej severovýchodnej časti Nórska vo fjorde Bøkfjorden, ktorý je časťou fjordu Varangerfjord a je spojený so zátokou Barentsovho mora. Leží asi  severne od Severného polárneho kruhu.

Polnočné slnko svieti od 17. mája do 21. júla. Priemerná teplota je -11,5 °C v januári a 12,6&nbsp;°C v júli, s ročnými zrážkami . Hodnota rekordnej minimálnej teploty bola  -41&nbsp;°C a hodnota rekordného maxima 32,7&nbsp;°C. Júl 2004 bol najteplejším mesiacom v histórii, s priemernou teplotou 16,9&nbsp;°C.

## Partnerské mestá
*  Nikel, Rusko

## Referencie

## Iné projekty

## Externé odkazy
* Info o meste Kirkenes   

Kategória:Mestá v Nórsku
Kategória:Prístavné mestá v Nórsku
Kategória:Barentsovo more
Zoznam častí seriálu Profesionáli

Toto je **zoznam častí seriálu Profesionáli**.
Seriál má osem sérií (k 19. júnu 2014).

## Série

## Časti
### 1. séria (2008)

### 2. séria (2009)

### 3. séria (2009)

### 4. séria (2010)

### 5. séria (2010)

### 6. séria (2011)

### 7. séria (2012)

### 8. séria (2014)

Profesionáli
Aristón

**Aristón** (*Aristón*) môže byť:
* dvojnásobný olympijský víťaz v 1. stor. pred Kr., pozri Aristón z Túrií
* olympijský víťaz v roku 49, pozri Aristón z Efezu
* peripatetický filozof v 1. stor., pozri Aristón (Alexandria)
* Platónov otec žijúci na začiatku 5. stor. pred Kr., pozri Aristón (otec Platóna)
* spartský kráľ v 6. stor. pred Kr., pozri Aristón (kráľ Sparty)
* grécky sochár v 6. stor. pred Kr., pozri Aristón zo Sparty
* olympijský víťaz v 5. stor. pred Kr., pozri Aristón (víťaz na OH v r. 452 pred Kr.)
* olympijský víťaz v 5. stor. pred Kr., pozri Aristón (víťaz na OH v r. 448 pred Kr.)
* grécky maliar v 4. stor. pred Kr., pozri Aristón (maliar)
* paionský kráľ v 3. stor. pred Kr., pozri Aristón (Paionia)
* kresťanský mučeník za vlády rímskeho cisára Diokleciána, pozri Aristón (mučeník)
* grécky filozof v 3. stor. pred Kr., pozri Aristón z Chiosu
* grécky sochár v 3. stor. pred Kr., pozri Aristón (sochár)
* grécky sochár z prelomu 3. a 2. stor. pred Kr., pozri Aristón (syn Dionysia)
* kresťanský spisovateľ z polovice 2. stor., pozri Aristón (Pella)
* grécky dramatik z 2. stor., pozri Aristón z Atén
* jazýčkový hrací nástroj podobný flašinetu, pozri Aristón (hrací nástroj)
Názov Stavby

**Názov Stavby** (skrátene aj **NS** alebo **eNeS**) je slovenská hiphopová skupina pochádzajúca z Bratislavy. Patrí medzi legendy slovenského hip-hopu a ich song *Štát ťa núti* je považovaný za rapovú hymnu Slovenska. Skupina má šiestich členov a je zoskupením dvoch skupín L.U.Z.A. a Drvivá Menšina. Skupiny sa spoznali okolo rokov 19961997 a sformovali Názov Stavby okolo roku 1998.

Jej začiatky sa datujú niekedy k roku 1996, keď sa stretli mladé skupiny – Drvivá Menšina a LÚZA. Okrem dvoch nahrávok a dema *[[LúzaDrviváMenšina Demo CD|LúzaDrviváMenšina]]* vydala skupina jediný album *[[Reč naša]]* (2003). Ten je ale považovaný za jednu zo slovenských hiphopových klasík a album sa stretol s mnohými pozitívnymi odozvami. Ako Názov Stavby sa objavili aj sólových albumoch skupín a ich členov alebo aj na cudzích projektoch ako napríklad skladba *Żyję Jak Chcę* od poľského rappera FU. Koniec ich kariéry zavŕšila skladba s názvom Posledný Výstrel pod vydavateľstvom I Love Party Production.

## Diskografia
### Štúdiové albumy
* 2003: *[[Reč naša]]* (MadDrum)

### Demá
* 2000: *[[LúzaDrviváMenšina Demo CD|LúzaDrviváMenšina]]* (R.O.B.O.VA Lenivá produkcia)

### Vinyly
* 2000: *[[Názov Stavby EP]]* (vinyl) (Boom Bap records)
* 2001: *LúzaDrviváMenšina EP* (vinyl) (SubBeats)
* 2004: *[[Reč naša|Reč naša EP]]* (vinyl) (Boom Bap records)

## Referencie

Kategória:Slovenské hiphopové hudobné skupiny
Kategória:Hudobné skupiny z 1999
Vysielač Krížava

**Vysielač Krížava** () je rozhlasový a televízny vysielač na Slovensku. Nachádza sa na rovnomennom vrchu v pohorí Lúčanská Malá Fatra, medzi mestami Žilina a Martin. 
 
## Konštrukcia
Oceľová rúrová kotvená konštrukcia stožiara má výšku 116 m a je podobná s vysielačom Kráľova hoľa. Do prevádzky bol uvedený 23. januára 1970, kedy začal ako prvý vysielač v ČSSR šíriť televízny signál vo farbe. Definitívny vysielač 2. programu bol na Krížave spustený 9. mája 1973.

Vedľa vysielača sa nachádza voľne stojaca oceľová telekomunikačná veža, ako aj veľká obslužná budova. Súčasťou vysielacieho strediska je aj pracovisko pre riadenie letovej prevádzky, monitorujúce vzdušný priestor nad Slovenskom.

Stredisko patrí medzi výkonné vysielače na Slovensku a vďaka značnej nadmorskej výške je jeho signál dostupný na veľkej časti územia krajiny. Prioritne má pokryť Horné Považie, Turiec, Kysuce a časť Hornej Nitry, no presahy umožňujú prijímať signál i na Liptove, Orave, Strednom Považí, časti Moravy a Sliezska, no nezriedka i v Podunajskej nížine.

Majiteľom celého komplexu s priľahlými pozemkami je spoločnosť Towercom, a. s. – bývalé Rádiokomunikácie, o. z.

## Šírený program
Signál šírený z Krížavy nadväzuje na vysielače Veľká Javorina, Nad oborou, Suchá hora, Kráľova hoľa, Úložisko a Magurka.

Stredisko na Krížave je taktiež súčasťou severnej magistrály, t. j. retranslačnej rádioreléovej (RR) trasy, ktorá smeruje z Kamzíka (Bratislava) a končí na Makovici (Košice). Podobne je aj súčasťou medzinárodného smerovania RR trás – napr. prepojenie s Lysou horou (Frýdek-Místek, Česko).  

### Rozhlasové vysielače
#### Analógové rozhlasové vysielanie (FM)
Antény rozhlasového vysielania sa nachádzajú vo výške 34 m, t. j. v nadmorskej výške .

#### Digitálne rozhlasové vysielanie (DAB)

### TV vysielače
#### Analógové televízne vysielanie

V máji 2011 bolo z vysielača ukončené šírenie analógového signálu Dvojky a TV JOJ, v auguste 2011 aj Jednotky.

#### Digitálne televízne vysielanie

Vysielanie prechodového multiplexu DVB-T bolo z vysielača spustené 22. decembra 2009 a ukončené 1. júla 2011.  1.júna 2011 bola spustená distribúcia druhého multiplexu. Vo februári 2013 bolo z vysielača spustené vysielanie verejnoprávneho multiplexu a v marci 2013 vysielanie prvého multiplexu. Antény sú umiestnené vo výške 105 m, t. j. v nadmorskej výške  (okrem prvého multiplexu, ktorý má antény vo výške 80 m, t. j. v nadmorskej výške ).

## Najbližšie vysielače

Najbližšie okolité vysielače a vzdialenosť k nim:

## Prístup
K vysielaču vedie asfaltová cesta z Vrútok. Značkované chodníky na Krížavu vedú z Turia a mesta Martin, a tiež zo susedných vrcholov hrebeňa. 

## Poznámky


## Referencie

## Pozri aj
* Zoznam najvyšších stavieb na Slovensku
* Zoznam vysielačov na Slovensku
* Vysielač Veľká lúka

## Externé odkazy
* Stránky poskytovateľa DVB-T signálu 
* digitalnatelevizia.sk
* digimedia.sk 
* Stránka o vysielači
* Stránky o DVB-T
* Návšteva v stredisku

Krížava
Kategória:Stavby v okrese Martin
Kategória:Stavby v okrese Žilina
Daft Punk

**Daft Punk** bola elektronická dvojica, ktorej členmi boli francúzski hudobníci Guy-Manuel de Homem-Christo a Thomas Bangalter. Daft Punk dosiahla veľký úspech v druhej polovici 90. rokov vo Francúzsku a mala stále väčší úspech kombináciou prvkov housu a synthpopu. Dvojica vydala svoj debutový album *[[Homework (Daft Punk)|Homework]]* v roku 1997. V roku 2001 vydala album *[[Discovery (Daft Punk)|Discovery]]*, ktorý bol úspešnejší, hlavne kvôli singlom „One More Time“, „Digital Love“ a „Harder, Better, Faster, Stronger“. V marci 2005 dvojica vydala album *[[Human After All]]*. Single „Robot Rock“ a „Technologic“ dosiahli úspech vo Veľkej Británii. Daft Punk mali v rokoch 2006 až 2007 koncertné turné a vydali živý album *[[Alive 2007]]*, ktorý získal cenu Grammy za Best Dance/Electronica Album.

22. februára 2021 duo vydalo na svojom YouTube kanáli video „*Daft Punk – Epilogue*“, ktoré obsahuje scénu z ich filmu *[[Daft Punk's Electroma]]*. Vo videu sa objavuje časť, kde je napísané „19932021“. Ich dlhoročná publicistka Kathryn Frazier potvrdila, že duo sa rozpadlo a ukončilo svoju 28 ročnú kariéru.

## Diskografia

* *[[Homework (Daft Punk)|Homework]]* (1997)
* *[[Discovery (Daft Punk)|Discovery]]* (2001)
* *[[Human After All]]* (2005)
* *Alive* (2007)
* *[[Random Access Memories]]* (2013)

## Referencie

## Iné projekty

## Externé odkazy
* Oficiálna webstránka

## Zdroj


Kategória:Elektronické hudobné skupiny
Kategória:Francúzski elektronickí hudobníci
Kategória:Francúzski dídžeji
Kategória:Techno hudobné skupiny
Kategória:Držitelia ceny Grammy
Kategória:Dvojice v hudbe
Kategória:Interpreti Columbia Records
Vysielač Kráľova hoľa

[náhľad|Vysielač na vrchole [:sk:Kráľova hoľa|Kráľovej hole]]

**Vysielač Kráľova hoľa** () je rozhlasový a televízny vysielač na Slovensku. Nachádza sa na vrchole Kráľovej hole v pohorí Nízke Tatry, nad obcou Šumiac.
 
## Konštrukcia
Stožiar vysielača má výšku 137,5 m a je konštrukčne podobný s Vysielačom Krížava. Predchodca súčasného vysielača bol do prevádzky uvedený v roku 1960, o rok neskôr bol premiestnený do terajšej prevádzkovej budovy. Vedľa vysielača sa nachádza veľká obslužná budova.

## Šírený program
Vysoký výkon a nadmorská výška vysielača zabezpečujú príjem signálu na 1/4 územia Slovenska. Jeho úlohou je pokryť najmä mesto Poprad, okolie Tatier, Spiš a Gemer. Presahy umožňujú prijímať signál i na Liptove, Orave, Horehroní, časti Východoslovenskej nížiny a Novohradu, no zachytiteľný je i na území Poľska, Ukrajiny a Maďarska.

### Vysielače FM
Antény rozhlasového vysielania sa nachádzajú vo výške 59 m, t.j. v nadmorskej výške .

### TV vysielače
#### Analógové televízne vysielanie
Analógové vysielanie Jednotky, Dvojky a TV Markíza bolo ukončené v roku 2011.

#### Digitálne televízne vysielanie
Z Kráľovej hole sa vysiela digitálne vysielanie.

Vysielanie prvého multiplexu DVB-T bolo z vysielača spustené 22. decembra 2009 a bolo ukončené 27. júla 2011. 27. júna 2011 bola spustená distribúcia verejnoprávneho multiplexu. Antény sú umiestnené vo výške 124 m, t.j. v nadmorskej výške .

### Najbližšie vysielače
Okolité významné vysielače a vzdialenosť k nim:

## Prístup
K vysielaču vedie sčasti asfaltová cesta z obce Šumiac. Značkované chodníky na Kráľovu hoľu vedú aj z Telgártu, Liptovskej Tepličky alebo Spišského Bystrého.

## Poznámky


## Referencie

## Pozri aj
* Zoznam najvyšších stavieb na Slovensku
* Zoznam vysielačov na Slovensku

## Externé odkazy
* Stránka o vysielači
* Stránky poskytovateľa DVB-T signálu 
* Stránka o vysielači
* Stránky o DVB-T

## Iné projekty

Kráľova hoľa
Kategória:Stavby v okrese Brezno
Kategória:Šumiac
Barum Rally Zlín

thumb|Peter Gavlák na Barum Rally Zlín 2008
**Barum Rally Zlín** je rely, ktoré vzniklo v roku 1971. Jazdí sa na asfalte v Zlíne v Česku. V súčasnosti je časťou Majstrovstiev Európy v rely a Intercontinental Rally Challenge.

## Víťazi

## Referencie

## Iné projekty

Kategória:Rely súťaže
Kategória:Intercontinental Rally Challenge
Kategória:Motoršport v Česku
Kategória:Šport v Zlíne
Vysielač Sitno

**Vysielač Sitno** () je rádiový a televízny vysielač na Slovensku. Nachádza sa na vrchole Sitna v pohorí Štiavnické vrchy, nad obcou Ilija pri Banskej Štiavnici. 

## Konštrukcia
V 80. rokoch 20. storočia bol na Sitne postavený jeden z posledných veľkých vysielačov. Nekotvený stožiar vysielača má výšku 84 m, no pôvodný (nižší) stožiar z roku 1986, bol určený na distribúciu len TV signálu. Pri rozmachu FM vysielania bol nadstavený pre vysielače signálov FM rádií a neskôr pribudli aj antény DVB-T.

Pri vysielači sa nachádza prevádzková budova.

## Šírený program
Poloha vysielača, vysoký vyžarovaný výkon i nadmorská výška spôsobujú ďaleký príjem signálu najmä južným a juhozápadným smerom. Prioritnou oblasťou pokrytia je banskoštiavnicko, okolie Levíc a Hont. Presahy umožňujú prijímať signál i na Pohroní, Hornej Nitre, v Tekove, časti Novohradu a Malohontu. Zachytiteľný je i na území Maďarska. 

### Vysielače FM

### TV vysielače
#### Analógové televízne vysielanie

V máji 2011 bolo z ukončené šírenie analógového signálu Dvojky, TV Markíza a TV JOJ, v auguste 2011 aj Jednotky.

#### Digitálne televízne vysielanie

Vysielanie prvého multiplexu DVB-T bolo z vysielača spustené 30. júna 2010 a ukončené 1. júna 2011, kedy bola spustená distribúcia druhého a verejnoprávneho multiplexu. Antény sú umiestnené vo výške 68 m, t.j. v nadmorskej výške .

### Najbližšie vysielače
Okolité významné vysielače a vzdialenosť k nim:

## Prístup
* na vrchol vedie cesta z osady Rovne
* po  značke zo sedla **Krížna** cez Tatarskú lúku
* po  značke z Prenčova
* po  značke od Počúvadlianskeho jazera cez Tatarskú lúku

## Poznámky


## Referencie

## Pozri aj
* Zoznam najvyšších stavieb na Slovensku
* Zoznam vysielačov na Slovensku

## Externé odkazy
* Stránka o vysielači
* Stránky poskytovateľa DVB-T signálu 
* Stránka o vysielači
* Stránky o DVB-T

Sitno
Kategória:Stavby v okrese Banská Štiavnica
Kategória:Ilija
What a Feeling (Flashdance)

„**What a Feeling (Flashdance)**“ je skladba rakúskej dance skupiny Global Deejays. Skladba je housovou coververziou hitového singlu 80-tych rokov „Flashdance… What a Feeling“ od Irene Cara. Názov pôvodnej skladby bol zmenený s podnadpisom "Flashdance" v rámci nového názvu.

## Pozície v rebríčkoch

## Referencie

Kategória:Single z 2005
Kategória:Piesne z 2005
Kategória:Piesne skupiny Global Deejays
Kategória:Single skupiny Global Deejays
Brugelette

**Brugelette** je belgická obec vo Valónskom regióne v provincii Hennegavsko. 

## Obyvateľstvo
Obec má približne 3&nbsp;430 obyvateľov (2010).

## Časti obce
Od 1. januára 1977 obec Brugelette pozostáva z týchto častí (bývalých obcí):

*Brugelette
*Cambron-Casteau
*Attre
*Mévergnies-lez-Lens
*Gages

## Referencie


## Iné projekty

## Externé odkazy
* Oficiálne stránky mesta

Kategória:Obce v provincii Hennegavsko
Vysielač Veľká Javorina

**Vysielač Veľká Javorina** () je rádiový a televízny vysielač na Slovensku. Nachádza sa na vrchole rovnomenného vrchu v pohorí Biele Karpaty, v katastri obce Lubina pri Starej Turej.

## História
Vysielač na dominante kraja má zaujímavú históriu. Za jeho vznikom totiž stáli amatérski nadšenci zo Starej Turej, ktorí túžili sledovať vysielanie novovzniknutej ČST. Signál televízie bol v tom čase iba v okolí Bratislavy a, ako zistili, aj na Veľkej Javorine. Riešenie tak bolo jednoduché – stačí vybudovať vysielač, ktorý pokryje signálom veľkú časť okolia. Cesta i prípojka elektrickej energie bola vybudovaná do blízkej Holubyho chaty, čím sa výrazne zjednodušila výstavba prevádzkovej budovy i vysielača.

## Konštrukcia
Historicky prvý vysielač na Veľkej Javorine šíril 1. program televízie z 15 m stožiara od konca marca 1958. Už o 2 roky neskôr bola na vrchole vybudovaná železobetónová veža Rádiokomunikácií, z ktorej sa začalo vysielať od 1. januára 1961. O význame kóty svedčí i výstavba novej prevádzkovej budovy, z ktorej sa 18. mája 1979 spustilo vysielanie 2. programu.

V lete 1990 sa začalo vysielanie v pásme FM a na stožiari pribudli vysielače rozhlasových staníc. Zvýšené nároky na príjem televíznych i rozhlasových signálov viedli k vybudovaniu novej veže, ktorá začala vysielať v roku 1994. Pôvodná valcovitá retranslačná rádioreléová veža bola v jeseni 2004 zbúraná. Nekotvený stožiar vysielača má výšku viac ako 80 m a DVB-T signál začal šíriť v decembri 2009.

## Šírený program
Výhodná poloha vysielača i nadmorská výška robia z vysielača veľmi efektívny zdroj signálu. Pahorkatiny vo východnom, južnom i západnom smere umožňujú ďaleký príjem signálu. Prioritnou oblasťou pokrytia je región Myjavskej pahorkatiny, Dolné Považie a Záhorie. Presahy umožňujú prijímať signál i na Hornom Považí, Hornej Nitre a vo veľkej časti Podunajskej nížiny. Veľké presahy sú na Moravu, do Rakúska i Maďarska. 

### Vysielače FM

### TV vysielače
#### Analógové televízne vysielanie
Analógové televízne vysielanie bolo ukončené v máji 2011.

#### Digitálne televízne vysielanie

Vysielanie prvého multiplexu DVB-T bolo z vysielača spustené 22. decembra 2009 a bolo ukončené 27. júla 2011. 28. júna 2011 bola spustená distribúcia druhého a verejnoprávneho multiplexu.

### Najbližšie vysielače
Okolité významné vysielače a vzdialenosť k nim:

## Prístup
* na vrchol vedie spevnená asfaltová cesta z Lubiny
* po  značke zo Starej Turej
* po  značke z Myjavy
* po  značke z Lubiny cez osadu Cetuna (Bzince pod Javorinou)

## Poznámky


## Referencie

## Pozri aj
* Zoznam najvyšších stavieb na Slovensku
* Zoznam vysielačov na Slovensku

## Iné projekty

## Externé odkazy
* Podrobná história vysielača
* Stránky poskytovateľa DVB-T signálu 
* Stránka o vysielači
* Stránka o histórii vysielača + dobové fotografie

Veľká Javorina
Kategória:Stavby v okrese Nové Mesto nad Váhom
Kategória:Lubina (okres Nové Mesto nad Váhom)
Kategória:Veľká Javorina
Danubia Gate

náhľad|Danubia Gate

**Danubia Gate** je štvorhviezdičkový hotel v Bratislave.

## Budova
Hotel sa nachádza na Dunajskej ulici v centre Bratislavy. Vznikol prestavbou funkcionalistickej budovy postavenej v 20. rokoch 20. storočia. Bola to jedna z prvých budov, spoločne s Manderlákom na Námestí SNP, ktorá bola postavená technológiou liateho železobetónového skeletu, čo bola vtedy na Slovensku novinka. Tento dom bol zrekonštruovaný a prestavaný na hotel, pričom boli zachované hlavné prvky funkcionalistickej architektúry. Autori zároveň včlenili do tejto budovy najmodernejšiu technológiu.

## Služby
Hotel poskytuje ubytovanie pre 45 hostí v jedno a dvojlôžkových izbách ako aj v nadštandardných prepychových izbách. Jedna z izieb je upravená pre telesne postihnutých.

Kategória:Hotely v Bratislave
Kategória:Staré Mesto (Bratislava)
Mini Countryman

**Mini Countryman** je automobil typu crossover a je to prvé nové vozidlo pod značkou Mini (BMW). Mini Countryman sa prestavil na Ženevskom autosalóne 2010 ako prvé SUV Mini a ako prvý 5-dverový model Mini. Je ponúkaný s pohonom dvoch alebo všetkých štyroch kolies (ALL4) a s 1,6-litrovým benzínovým alebo zážihovým motorom, v rôznych výkonových verziách. 

Mini Countryman je ale aj najdlhšie Mini (dĺžka cca 4 m).

Začal sa predávať v septembri 2010, ale ako modelový ročník 2011.

## Bezpečnosť
V novembri 2010 získal Mini Countryman 5 hviezdičiek v testoch Euro NCAP.

## Referencie

## Iné projekty

Kategória:Automobily BMW
Kategória:Crossovery
Kategória:Automobily s predným náhonom
Kategória:Automobily s pohonom 4 × 4
Teleobjektív

thumb|Kolekcia teleobjektívov Minolta Rokkor
**Teleobjektív** je typ objektívu, ktorého fyzická dĺžka je kratšia ako ohnisková vzdialenosť. Zábery teleobjektívu nie sú široké a jeho ohnisková vzdialenosť býva okolo 100. Teleobjektív je vhodný na fotografovanie portrétov, reportážnych fotografií, fotografií prírody a krajiny.

## Opis
Objektívy s dlhou ohniskovou vzdialenosťou sa používajú v situáciách, kde nie je možné sa priblížiť k fotografovanému objektu. Jedným z najtypickejších prípadov použitia je v prírode pri fotografovaní voľne žijúcich zvierat, ku ktorým nie je ľahké sa priblížiť, alebo je v rozpore s ochranou zvierat. Ďalším typickým použitím dlhých objektívov je počas športových situácií.

Teleobjektív sa okrem iného tiež používa na portréty, krajiny a reportážne fotografie.

## Referencie

## Iné projekty

## Zdroj

Kategória:Fotografické objektívy
Zoznam predsedov Najvyššieho súdu USA

180px|vpravo
Toto je **zoznam predsedov [[Najvyšší súd Spojených štátov|Najvyššieho súdu Spojených štátov amerických]]** od prvého predsedu z roku 1789 po súčasnosť.

## Pozri aj
*Zoznam predsedov Ústavného súdu SR

## Zdroj

Kategória:Sudcovia USA
Pakito

**Julien Ranouil** (* 26. január 1981, Bergerac, Francúzsko), viac známy pod pseudonymom **Pakito** je francúzsky elektronický hudobník. Známym sa stal svojou coververziou skladby „Living on Video“ od skupiny Trans-X. Neskôr vydal hity ako „Moving on Stereo“ a „Are U Ready“. Jeho hudobný štýl sa dá určiť ako Euro house.

Jeho debutový album *Video* bol v USA vydaný dňa 8. novembra 2006.

## Diskografia
### Albumy
*2006 *[[Video (album)|Video]]*

### Single
*2006: „Living On Video“
*2006: „Moving On Stereo“
*2007: „Are You Ready“
*2007: „You Wanna Rock“
*2008: „Electro Music“
*2009: „Harmony“

## Zdroj

## Externé odkazy
* Pakito na Discogs

Kategória:Francúzski dídžeji
Kategória:Eurodance hudobníci
Kategória:Narodenia v 1981
Kategória:Žijúci ľudia
Kategória:Francúzski elektronickí hudobníci
National Hockey League Players’ Association

**National Hockey League Players' Association** alebo **NHLPA** je odborová organizácia, ktorá ochraňuje práva všetkých hráčov hrajúcich v jednom z 32 tímov NHL.

## História
V roku 1957 prvýkrát vznikol pokus o vznik hráčskej asociácie, hlavní predstavitelia boli Ted Lindsay z Detroit Red Wings a Daug Harvey z Montreal Canadiens. Žiadali primerané platové ohodnotenie hráčov. Vlastníci klubov ale boli zásadne proti a tých, čo sa hlásili k hráčskej asociácii, vymieňali do klubov nižších divízii. Nakoniec bola hráčska organizácia umlčaná. To, čo sa nepodarilo Tedovi Lindsayovi sa podarilo v roku 1967 Alanovi Eaglesonovi, torontskému právnikovi. 

## Výkonní riaditelia
* Alan Eagleson 196791
* Bob Goodenow 199205
* Ted Saskin 200507
* Paul Kelly 200709
* Donald Fehr 2010súčasnosť

## Pozri aj
* National Hockey League

## Referencie

Kategória:Odbory
Kategória:National Hockey League
John Rutledge

**John Rutledge** (* 17. september 1739, Charleston, Južná Karolína, USA - † 23. júl 1800, Charleston) bol americký politik, právnik a sudca Najvyššieho súdu USA. 

Delegát Kontinentálneho zhromaždenia, jeho mladší brat Edward Rutledge podpísal Deklaráciu nezávislosti.

## Životopis
Študoval právo v Londýne. V roku 1761 vstúpil do politiky.

V roku 1774 Rutledge zasadal v prvom, v 1775 v druhom Kontinentálnom kongrese. V rokoch 1776 - 1778 pôsobil ako guvernér v rodnom štáte. V 1782 - 1783 bol delegátom na Kontinentálnom kongrese.

Od 12. augusta 1795 - do 15. december 1795 bol dočasným predsedom Najvyššieho súdu Spojených štátov amerických.

## Pozri aj
*Zoznam predsedov Najvyššieho súdu USA
*Najvyšší súd Spojených štátov
 
## Zdroj

Kategória:Sudcovia Najvyššieho súdu USA
Kategória:Predsedovia Najvyššieho súdu USA
Kategória:Guvernéri Južnej Karolíny
Kategória:Osobnosti z Charlestonu (Južná Karolína)
Oliver Ellsworth

**Oliver Ellsworth** (* 29. apríl 1745, Winndsor, Connecticut, USA - † 26. november 1807, tamže) bol americký právnik, štátnik a politik - predseda Najvyššieho súdu USA.

## Životopis
Svoju kanceláriu ako advokát si otvoril v roku 1777. Zastupoval rodný štát na Kontinentálnom kongrese a na Ústavodarnom zhromaždení 1787, kde sa podieľal na koncipovaní connecticutského kompromisu, ale nebol prítomný podpisu Ústavy Spojených štátov amerických.

Ako jeden zo senátorov rodného štátu predsedal výboru pre návrh *Zákona o súdnictve* 1789 a hlasoval s federalistami.

Od 15. decembra 1795 do 30. septembra 1800, kedy rezignoval, bol predsedom Najvyššieho súdu USA.

Do jeho rúk skladal prísahu dňa 4. marca 1797 prezident USA John Adams.

## Pozri aj
*Zoznam predsedov Najvyššieho súdu USA
*Najvyšší súd Spojených štátov

Kategória:Sudcovia Najvyššieho súdu USA
Kategória:Absolventi Princeton University
Kategória:Absolventi Yale University
Kategória:Osobnosti z Connecticutu
John G. Roberts

**John Glover Roberts, Jr.** (* 27. január 1955, Buffalo, New York, USA) je americký právnik a predseda Najvyššieho súdu USA. Z matkinej strany má slovenské korene (rodina Gmuca, Podracký zo spišskej obce Kluknava).

Ide o súčasného a taktiež dosiaľ jediného predsedu Najvyššieho súdu Spojených štátov, ktorý sa narodil po druhej svetovej vojne. Právo vyštudoval na Harvarde. V roku 2005 ho prezident George W. Bush vymenoval za predsedu Najvyššieho súdu USA.

## Prísahy prezidentov USA do rúk predsedu Robertsa
Na základe americkej tradície do jeho rúk zložili prezidentskú prísahu:
* 20. januára 2009 Barack Obama
* 21. januára 2009 sa prísaha opakovala pre faux pas (formálnu chybu) Johna G. Robertsa, Jr.
* 20. januára 2013 Barack Obama
* 20. januára 2017 Donald Trump
* 20. januára 2021 Joe Biden

## Referencie


## Pozri aj
* Zoznam predsedov Najvyššieho súdu USA
* Najvyšší súd Spojených štátov

## Iné projekty

## Externé odkazy
* Appearances at the U.S. Supreme Court 
* Issue positions and quotes 
* Judge Roberts's Published Opinions in a searchable database
* Chief Justice John Roberts  
* List of Circuit Judge Roberts's opinions for the DC Circuit 
* A summary of media-related cases handled by Supreme Court nominee John G. Roberts Jr. 
* SCOTUSblog
* List of Chief Justices, including John Roberts, Jr.
* On first day, Roberts sets no-nonsense tone 

Kategória:Sudcovia Najvyššieho súdu USA
Kategória:Predsedovia Najvyššieho súdu USA
Kategória:Absolventi Harvard University
Kategória:Právnici USA
Kategória:Osobnosti USA českého pôvodu
Kategória:Osobnosti z Buffala
Warren E. Burger

**Warren Earl Burger** (* 17. september 1907, Saint Paul, Minnesota – † 25. jún 1995, Washington, D.C.) bol americký politik a predseda Najvyššieho súdu USA.

Bol námestníkom ministra spravodlivosti USA (1953–1956), potom sudcom federálneho odvolacieho súdu, než bol 9. júna 1969 menovaný predsedom Najvyššieho súdu USA.
 
Warren E. Burger viedol Najvyšší súd k pomerne menšej justičnej aktivite, ale väčšinu zásadných rozhodnutí svojho predchodcu ponechal, i keď v dosť modifikovanom rozsahu. Burgerov súd bol často rozdelený kvôli interrupciám a právam osôb obžalovaných zo zločinov.

Warren E. Burger oznámil 17. júna 1986 svoju rezignáciu.

Na základe americkej tradície do jeho rúk zložili prísahu títo prezidenti USA:

*20. januára 1973 – Richard Nixon
*9. augusta 1974 – Gerald Ford
*20. januára 1977 – Jimmy Carter
*20. januára 1981 – Ronald Reagan
*20. januára 1985 súkromne a 21. januára 1985 verejne – Ronald Reagan

## Pozri aj
*Zoznam predsedov Najvyššieho súdu USA
*Najvyšší súd Spojených štátov

Kategória:Sudcovia Najvyššieho súdu USA
Kategória:Osobnosti zo Saint Paul (Minnesota)
Kategória:Predsedovia Najvyššieho súdu USA
Earl Warren

**Earl Warren** (* 19. marec 1891, Los Angeles, Kalifornia, USA† 9. júl 1974, Washington, D.C.) bol americký právnik a politik, americký guvernér a predseda Najvyššieho súdu USA. Pôsobil taktiež ako minister spravodlivosti v Kalifornii (19391943) a guvernér v Kalifornii (19451953).

Roku 1948 neúspešne kandidoval za republikánov na viceprezidenta USA.

Roku 1952 opäť kandidoval za republikánov na funkciu prezidenta USA, opäť neúspešne. Následne podporoval republikánov pri kandidatúre na funkciu prezidenta USA Dwighta Eisenhowera. Ten ho menoval predsedom Najvyššieho súdu USA. Dňa 1. marca 1954 bol Senátom USA v tejto funkcii potvrdený. Dwight D. Eisenhower neskôr povedal, že to bol jeho najväčší omyl.

Earl Warren sa v Najvyššom súde USA usiloval o to, aby bola rasová segregácia protiústavná a stanovil ako kritérium legislatívneho pomerného zastúpenia zásadu *jeden človek, jeden hlas* a aby rozšíril väčšiu ochranu *Listiny práv* na štátnych súdoch. Predsedal taktiež komisii pre vyšetrovanie Atentátu na Johna Fitzgeralda Kennedyho.

Na základe americkej tradície do jeho rúk zložili prísahu títo prezidenti USA:
* 20. januára 1957 súkromne – 21. januára 1957 verejne Dwight D. Eisenhower
* 20. januára 1961 – John F. Kennedy
* 20. januára 1965 – Lyndon B. Johnson
* 20. januára 1969 – Richard Nixon

Rezignoval v roku 1969.

## Pozri aj
*Zoznam predsedov Najvyššieho súdu USA
*Najvyšší súd Spojených štátov

Kategória:Sudcovia Najvyššieho súdu USA
Kategória:Predsedovia Najvyššieho súdu USA
Kategória:Osobnosti z Los Angeles
Kategória:Guvernéri Kalifornie
Kategória:Generálni prokurátori Kalifornie
Kategória:Absolventi University of California, Berkeley
Kategória:Členovia Republikánskej strany (USA)
Kategória:Slobodomurári USA
Kategória:Nositelia Presidential Medal of Freedom
Kategória:Osobnosti na poštových známkach USA
August 2005

## Úmrtia
* 1. august – Fahd ibn Abd al-Azíz, saúdskoarabský kráľ (* 1921)
* 6. august – Robin Cook, bývalý šéf britskej diplomacie (* 1946)
* 6. august – Ibrahim Ferrer, kubánsky spevák (* 1927)
* 7. august – Ester Šimerová-Martinčeková, slovenská maliarka (* 1909)
* 10. august – Ilja Prachař, český herec (* 1924)
* 16. august – Roger Louis Schütz-Marsauche, zakladateľ a predstavený ekumenického spoločenstva vo francúzskom Taizé (* 1915)
* 20. august – Ladislav Vychodil, slovenský scénický výtvarník (* 1920)
* 28. august – George Szekeres, maďarsko-austrálsky matematik (* 1911)
* 28. august – Esther Szekeresová, maďarsko-austrálska matematička (* 1910)
* 31. august – Józef Rotblat, britský fyzik, Nobelovej ceny za mier (* 1908)

Kategória:2005
Io

**Io** môže byť:
* postava z gréckej mytológie, pozri Io (mytológia)
* mesiac planéty Jupiter, pozri Io (mesiac)
September 2005

## Úmrtia
* 3. september – William Rehnquist, americký štátnik (* 1924)
* 10. september – Hermann Bondi, rakúsko-britský astronóm (* 1919)
* 12. september – Serge Lang, francúzsky matematik (* 1927)
* 14. september – Robert Wise, americký strihač, zvukár, filmový producent a režisér (* 1914)
* 20. september – Simon Wiesenthal, známy rakúsky lovec nacistov (* 1908)
* 25. september – Marius Konstantinidis, slovensko-grécky hokejista (* 1964)
* 25. september – Morgan Scott Peck, americký psychiater a spisovateľ (* 1936)
* 26. september – Jozef Karel, česko-slovenský futbalista a futbalový tréner (* 1922)
* 27. september – Ronald Golias, brazílsky herec a komik (* 1929)
* 27. september – Ivan Harvánek, slovenský hokejový brankár (* 1968)
* 29. september – Gennadij Vasilievič Sarafanov, sovietsky vojenský letec a kozmonaut (* 1942)

Kategória:2005
Október 2005

## Úmrtia
* 2. október – Orest Dubay, slovenský akademický maliar (* 1919)
* 17. október – Pa Ťin, čínsky prozaik (* 1904)
* 20. október – Eva Švankmajerová, český výtvarníčka a spisovateľka (* 1940)
* 20. október – Dane Zajc, slovinský básnik, dramatik a spisovateľ (* 1929)
* 24. október – Rosa Parksová, aktivistka za občianske práva v USA (* 1913)
* 27. október – Jozef Bomba, slovenský futbalista (obranca) (* 1939)
* 28. október – Richard Smalley, americký chemik, objaviteľ fullerenov (* 1943)

Kategória:2005